
Fogtőmódosított és klasszikus kivitelezésű fogaskerekek terhelhetőségének összehasonlítása

A kutatásunk célja, hogy a szabványos 0,38m sugarú körívvel közelített foglábgörbétől eltérő foglábgörbéket használva javítsuk a fog merevségét.
A kutatás során fény derült az alámetszési probléma újra értelmezésének szükségére, mivel a lekerekített fejű fésűskéssel sokkal kisebb fajlagos profileltolás- értékekre jelenik meg az alámetszés, mint a hegyes elméleti szerszám esetében, így jóval nagyobb profileltolásokat alkalmazhatunk, mint korábban, a fog radikális gyengítését elkerülve.
A dolgozatban azt tárgyaljuk, hogy a lefejtő fogasléc lekerekített fejének burkológörbéjét használva foglábgörbeként, a deformációk különböznek-e a hagyományos szerszámmal generált fogaskerekék deformációitól a terheléskor.

Kulcsszavak: fogaskerék, foglábgörbe, terhelésanalízis, deformáció, merevség



